Clivias: Lelieboorder | Florcom Gardens
June 19, 2008 by koos 0 Comments
(Ook bekend as die Amarylus-wurm)
Lelieboorders en slakke is in baie cliviatuine die peste wat die meeste skade aanrig.
Die lelieboorder is 'n klein helderkleurig wurmpie met swart en geel dwarsbande om die liggaam. Die wurmpies tonnel in die blare in en veroorsaak dooie stroke op die blare. Soms vreet hulle by die blare se oksels waar die skade nie dadelik gesien word nie – in hierdie geval gebeur dit diksels dat behandeling te laat plaasvind. Plante kan doodgaan indien te laat opgetreë word. Baie tuiniers moes al tot hul spyt te laat agtergekom dat die lelieboorder hulle cliviatuin heeltemal verwoes het.
Behandeling: Die eerste wurms verskyn gewoonlik ongeveer twee weke na die eerste somerreën. Dit is daarom raadsaam om net na die eerste sommerreën vir die lelieboorder te spuit. Inspekteer die plante die res van die reënseisoen gereëld en spuit weer sodra skade of wurms gesien word. Gebruik Garden Ripcord teen 'n konsentrasie van 1 ml per liter water.